**Φιλοσοφία - Σκοπιμότητα**

**(Να αναφέρετε σε ένα κείμενο 100-150 λέξεων το θεωρητικό πλαίσιο, στο οποίο βασίζεται το παρόν πρόγραμμα, και τη σκοποθεσία του)**

Ο Θαλάσσιος Γραμματισμός περιλαμβάνει γνώσεις, δεξιότητες και στάσεις απαραίτητες για την κατανόηση και βιώσιμη διαχείριση των θαλάσσιων οικοσυστημάτων, ειδικά για μια νησιωτική χώρα όπως η Ελλάδα. Ωστόσο, όπως δείχνουν έρευνες (Καντής & Μόγιας, 2023; Μόγιας κ.ά., 2020), τα σχολικά προγράμματα σπάνια ενσωματώνουν σχετικές θεματικές.

Το πρόγραμμα «**Ας σαλπάρουμε με τον Τυφώνα-Μια Ιστοριογραμμή για τον θαλάσσιο γραμματισμό**» στοχεύει στη διαμόρφωση μιας υπεύθυνης γενιάς πολιτών που συμμετέχουν ενεργά στην προστασία των θαλασσών μας. Μέσα από επτά διαδραστικά εργαστήρια, τα παιδιά γίνονται "παράγοντες αλλαγής" και μικροί πρεσβευτές της βιωσιμότητας.

Τα εργαστήρια αξιοποιούν την προσέγγιση Ιστοριογραμμή (Storyline), που βασίζεται στον κοινωνικό εποικοδομητισμό. Ο/Η εκπαιδευτικός παρασύρει τους/τις μαθητές/τριες σε ένα ταξίδι γνώσης μέσα από τις ερωτήσεις-κλειδιά, που συνδέουν τις προϋπάρχουσες με τις νέες γνώσεις και δεξιότητες. Πρόκειται για μία θεματική προσέγγιση της γνώσης, που κύρια αξιοποιεί τη δύναμη της ιστορίας – μυθοπλασίας (Ηλιοπούλου, 2021; Ηλιοπούλου κ.α., 2023; Ηλιοπούλου κ.ά., 2024; Ηλιοπούλου, 2024; Ηλιοπούλου κ.α, 2023;2024; )